ΓΡΑΠΤΗ ΕΡΩΤΗΣΗ E-3474/97 υποβολή: Josι Garcνa-Margallo y Marfil (PPE) προς την Επιτροπή (31 Οκτωβρίου 1997)

Θέμα: Τομείς της ΚΓΠ όπου θα υπάρξει εξοικονόμηση πόρων

H Agenda 2000 που παρουσίασε η Επιτροπή στις 15 Ιουλίου του 1997 (COM(97)2000 τελικό) εκτιμά ότι η μελλοντική μεταρρύθμιση της Κοινής Γεωργικής Πολιτικής (ΚΓΠ) για να αντιμετωπίσει τη χαμηλή ανταγωνιστικότητα της Ένωσης στο πεδίο αυτό και στα πλαίσια της παγκόσμιας απελευθέρωσης της αγοράς προϊόντων διατροφής, θα επιτρέψει την εξοικονόμηση πόρων που θα συντελέσουν στο να ανταπεξέλθει η Ένωση στο κόστος της διεύρυνσης προς ανατολάς, χωρίς να επιβαρυνθεί ο κοινοτικός προϋπολογισμός σε ποσοστό μεγαλύτερο του 1,27% του ΑΕΠ. Η γεωργική αυτή μεταρρύθμιση θα συνίσταται, κυρίως, στη μετάβαση από το καθεστώς στήριξης των τιμών σε καθεστώς άμεσων πληρωμών που θα καθορισθούν στα σωστά επίπεδα.

Θα μπορούσε η Επιτροπή να διευκρινίσει σε ποιούς τομείς της γεωργικής πολιτικής, αναμένεται εξοικονόμηση πόρων του προϋπολογισμού και σε ποιά ποσά υπολογίζεται;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-3473/97, E-3474/97 και E-3475/97 (18 Δεκεμβρίου 1997)

Στο πλαίσιο του «Προγράμματος Δράσης 2000», η Επιτροπή προτείνει την υιοθέτηση της προσέγγισης της μεταρρύθμισης του 1992, δηλ. τη μείωση των ενίσχυσεων που απορρέουν από τεχνητά υψηλές εγγυημένες τιμές και την αύξηση των αγροτικών επιδοτήσεων υπό μορφή άμεσων ενισχύσεων.

Παρ'όλο που η στήριξη των τιμών επιβαρύνει κυρίως τους καταναλωτές, η στήριξη των γεωργικών εισοδημάτων, με τη μορφή άμεσων ενισχύσεων, επιβαρύνει τον φορολογούμενο και αποτελεί, κατά συνέπεια, δημόσια δαπάνη. Ωστόσο, δεν στερείται σημαντικών πλεονεκτημάτων:

- η μείωση των τιμών ευνοεί την αύξηση των μη επιδοτούμενων εξαγωγών και, συνεπώς, την αποφυγή της συσσώρευσης νέων αποθεμάτων παρεμβάσεως εξαιτίας πλεονάζουσας παραγωγής 7 επίσης, ενισχύει την ανταγωνιστικότητα των κοινοτικών προϊόντων στην εσωτερική αγορά 7

- στο μέτρο που οι τιμές στήριξης μεταφέρονται στις τιμές λιανικής πώλησης, και το ποσοστό των δαπανών διατροφής, επί του συνόλου των δαπανών μιας οικογενείας, είναι υψηλότερο για τις οικογένειες χαμηλότερου εισοδήματος, η στήριξη που παρέχουν οι τιμές συνοδεύεται από τάσεις κοινωνικής αποδυνάμωσης, κάτι που δεν ισχύει με τις άμεσες ενισχύσεις 7

- η αποτελεσματικότητα των ενισχύσεων, λαμβανομένου υπόψη του εισοδήματος των παραγωγών, έχει αυξηθεί σημαντικά, καθώς οι άμεσες ενισχύσεις φθάνουν απευθείας στους παραγωγούς, ενώ οι συνέπειες των υψηλών τιμών επί του εισοδήματος είναι ανάλογες του κόστους παραγωγής 7

- η στήριξη που προέρχεται από άμεσες ενισχύσεις γίνεται περισσότερο αποδεκτή στο πλαίσιο διεθνών διαπραγματεύσεων 7

- κατώτερα επίπεδα τιμών ευνοούν την ένταξη ορισμένων τρίτων χωρών (ΧΚΑΕ).

Όσον αφορά τον προϋπολογισμό, η χρηματοδότηση της ενίσχυσης από τον κοινοτικό προϋπολογισμό, αντί από τον καταναλωτή, συνεπάγεται αύξηση των δαπανών κατά την αρχική περίοδο. Ακολουθεί λεπτομερής αποτίμηση όλης της περιόδου 2000-2006 καθώς και του τελευταίου έτους (2006) (πίνακας 1). Για όλη την ανωτέρω περίοδο, και για το σύνολο των τομέων, το συμπληρωματικό κόστος της προτεινόμενης μεταρρύθμισης, σε σχέση με το status quo, υπολογίζεται σε περίπου 22 δισ. ECU. Ωστόσο, ανάλογες συγκρίσεις δεν αναιρούν το γεγονός ότι η διατήρηση και μόνο του status quo είναι δυνατόν να οδηγήσει, σύμφωνα με τις προβλέψεις της Επιτροπής, σε μια αφόρητη κατάσταση, αμέσως μετά το 2000 (πλεονάζουσα παραγωγή και συσσώρευση μη διατιθέμενων στην αγορά αποθεμάτων παρέμβασης για ορισμένα βασικά προϊόντα).

Μετά το 2006, η σύγκριση μεταξύ του κόστους προϋπολογισμού μιας μεταρρυθμισμένης Κοινής Γεωργικής Πολιτικής (ΚΓΠ) και μιας μη μεταρρυθμισμένης ΚΓΠ, θα δυσχεράνει περαιτέρω. Ωστόσο, η ΚΓΠ που βασίζεται σε άμεσες ενισχύσεις θα πρέπει να έχει ένα σχετικά σταθερό κόστος (εκτός και αν τροποποιηθούν οι ενισχύσεις), ενώ μια μη μεταρρυθμισμένη ΚΓΠ θα συνεχίσει να παράγει ποσότητες που προορίζονται για παρέμβαση, με συνεχώς αυξανόμενο κόστος, εκτός και αν καθοριστούν κοινωνικώς απαράδεκτα όρια παραγωγής.

Παρά την αύξηση των δαπανών, η ισχύουσα μέθοδος υπολογισμού της κατευθυντήριας γραμμής θα πρέπει να επιτρέπει τη χρηματοδότηση των συγκεκριμένων αναγκών που καλούνται να καλύψουν οι γεωργικές δαπάνες, συμπεριλαμβανομένων των αντισταθμιστικών αποζημιώσεων, των νέων συνοδευτικών μέτρων αγροτικού χαρακτήρα και των δαπανών που αφορούν τα υποψήφια προς ένταξη κράτη μέλη.

Σύμφωνα με τον πίνακα 2 του «Προγράμματος Δράσης 2000», ο τίτλος 1 θα έχει διαμορφωθεί το 2006 ως εξής:

- κατευθυντήρια γραμμή με τις τρέχουσες τιμές: 59,2 δισ. ECU

- γεωργικές δαπάνες: 54,5 «

- περιθώριο: 4,7 «

Οι γεωργικές δαπάνες θα περιλαμβάνουν:

1) ΕΕ-15

- μεταρρυθμισμένη ΚΓΠ, συμπεριλαμβανομένων των αποζημιώσεων: 47,9 δισ. ECU

- νέα συνοδευτικά μέτρα αγροτικού χαρακτήρα και οριζόντια μέτρα στον τομέα της αλιείας: 2,1 «

2) Νέα κράτη μέλη:

- ΚΓΠ (μέτρα αγοράς): 1,4 δισ. ECU

- ειδικά συνοδευτικά μέτρα αγροτικού χαρακτήρα: 2,5 «

3) προενταξιακή ενίσχυση: 0,6 δισ. ECU

Οι ανωτέρω προβλέψεις απορρέουν από μια σειρά υποθέσεων, όπως αύξηση του εθνικού ακαθάριστου προϊόντος (ΑΕΠ) κατά 2,5%, πληθωρισμός ύψους 2% και διάφορα σενάρια παραγωγής και κατανάλωσης. Το περιθώριο ως προς τη γεωργική κατευθυντήρια γραμμή θα πρέπει να επιτρέπει την αντιμετώπιση ενδεχόμενων παρεκκλίσεων των δαπανών, οφειλόμενων σε απόκλιση ανάμεσα στις ανωτέρω εικασίες και την πραγματικότητα.

(σε δισ. ECU)

>TABLE>